Source: https://www.epi.sk/print/zz/1999-400.htm
Timestamp: 2019-12-14 18:49:55+00:00
Document Index: 5593712

Matched Legal Cases: ['§ 9', '§ 5', '§ 4', '§ 7', '§ 11', '§ 12', '§ 12', '§ 12', '§ 4']

400/1999 Z. z. Nariadenie vlády Slovenskej republiky, ktorým sa ustanovujú podrobnosti o technických požiadavkách n... | Znenie 01.01.2003
Nariadenie vlády č. 400/1999 Z. z.Nariadenie vlády Slovenskej republiky, ktorým sa ustanovujú podrobnosti o technických požiadavkách na ostatné určené výrobky
(v znení č. 142/2000 Z. z., 29/2001 Z. z., 179/2001 Z. z., 219/2001 Z. z., 474/2001 Z. z., 513/2001 Z. z., 576/2002 Z. z.)
Platnosť od 31.12.1999 do31.05.2003
Účinnosť od 01.01.2003 do31.05.2003
Zrušený 176/2003 Z. z.
(1) Do skupiny „ostatné určené výrobky“ podľa § 9 ods. 1 zákona na účely tohto nariadenia patria výrobky uvedené v prílohe.
(2) Ak sú technické požiadavky konkretizované harmonizovanými slovenskými technickými normami alebo slovenskými technickými normami vhodnými na posudzovanie zhody podľa § 5 ods. 5 a 6 zákona, alebo technickými predpismi podľa § 4 zákona, ktoré sa na ne vzťahujú, a vlastnosti určených výrobkov podľa odseku 1 sú s nimi v súlade, považujú sa technické požiadavky podľa § 7 zákona za splnené.
(1) Výrobca alebo dovozca pri ostatných určených výrobkoch označených vo štvrtom stĺpci tabuľky uvedenej v prílohe písmenami „b“ alebo „b+c“ pred ich uvedením na trh zabezpečí u autorizovanej osoby podľa § 11 zákona posúdenie zhody typu výrobku (prototypu) najmenej podľa § 12 ods. 3 písm. b) a c) zákona.
(2) Výrobca alebo dovozca poskytuje autorizovanej osobe na účel posúdenia zhody typu podľa odseku 1 tieto podklady:
a) identifikačné údaje výrobcu alebo dovozcu – meno a priezvisko, pobyt, miesto podnikania a identifikačné číslo fyzickej osoby alebo obchodné meno, sídlo a identifikačné číslo právnickej osoby a miesto výroby výrobku,
c) vzorku typu výrobku.
(3) Ak vzorka typu výrobku zodpovedá ustanoveným technickým požiadavkám, autorizovaná osoba vystaví výrobcovi alebo dovozcovi certifikát.
(4) Autorizovaná osoba vykonáva v náhodných intervaloch skúšanie vlastností výrobku vo výrobe na preverenie zhody týchto vlastností s certifikovaným typom.
(5) Výrobca alebo dovozca môže okrem postupu podľa odseku 1 po dohode s autorizovanou osobou zvoliť aj ďalšie postupy uvedené v § 12 ods. 3 zákona.
(1) Výrobca alebo dovozca vypracúva technickú dokumentáciu podľa § 12 ods. 4 písm. b) bodu 1 zákona, ktorá umožňuje posúdenie zhody vlastností s ustanovenými technickými požiadavkami.
(2) Technická dokumentácia obsahuje s prihliadnutím na charakter výrobku
a) všeobecný opis výrobku,
b) výrobné výkresy, schémy zapojenia zostáv a súčastí, opisy nevyhnutné na porozumenie funkcie jednotlivých častí a celej zostavy a funkcie výrobku, úžitkové vlastnosti výrobku, požiarno-technické, chemické, fyzikálne, fyzikálno-mechanické a biologické charakteristiky výrobku s ohľadom na bezpečnosť spotrebiteľa alebo používateľa, hlavne na ochranu života, zdravia a majetku osôb alebo na ochranu životného prostredia,
c) návody na obsluhu a používanie výrobku,
d) upozornenia na nebezpečenstvá a návody na bezpečné používanie aj na výrobku,
e) zoznam slovenských technických noriem a technických predpisov použitých na posúdenie zhody,
f) výsledky konštrukčných výpočtov a vykonaných skúšok,
g) protokoly o skúškach, prípadne certifikáty.
(3) Technická dokumentácia sa vyhotovuje v štátnom jazyku.
b) identifikačné údaje o výrobku, pri dovážaných výrobkoch údaje o výrobcovi a mieste výroby,
c) opis, určenie a ostatné údaje o výrobku,
e) zoznam slovenských technických noriem a technických predpisov podľa § 4 zákona použitých pri posudzovaní zhody,
f) údaje o autorizovanej osobe, ak vykonala posúdenie zhody,
g) vyhlásenie výrobcu a dovozcu o tom, že výrobok spĺňa ustanovené technické požiadavky,
h) dátum a miesto vydania vyhlásenia o zhode s podpisom zodpovednej osoby výrobcu alebo dovozcu.
1) Nariadenie vlády Slovenskej republiky č. 576/2002 Z. z., ktorým sa ustanovujú podrobnosti o technických požiadavkách a postupoch posudzovania zhody na tlakové zariadenie a ktorým sa mení a dopĺňa nariadenie vlády Slovenskej republiky č. 400/1999 Z. z., ktorým sa ustanovujú podrobnosti o technických požiadavkách na ostatné určené výrobky v znení neskorších predpisov.